Ողջունելով դեսպանին՝ նախարար Մխիթար Հայրապետյանը նշեց, որ Սիրիա պետությունը Հայաստանի Հանրապետության համար բարեկամական երկիր է, և դա պատմության ողջ ընթացքում ապացուցված փաստ է: «Մենք մշտապես հիշում ենք այն մեծագույն աջակցությունը, որը Ձեր երկիրը ցուցաբերել է մեր ժողովրդի ամենածանր շրջանում: Սիրիայի հայ արմատներով քաղաքացիներն ունեն երկու տուն՝ Հայաստանը և Սիրիան, և որտեղ էլ մեր հայրենակիցները նախընտրեն ապրել, արարել, աշխատել, մենք՝ որպես սփյուռքի նախարարություն, աջակցելու ենք նրան»,-նշեց սփյուռքի նախարարն և հավելեց, որ նախարարությունը սիրիահայերի հետ աշխատելիս կարևոր մանդատ, նաև կողմերին մեկ սեղանի շուրջ հավաքելու, ընդհանուր օրակարգ ձևավորելու հաջողված փորձ ունի: Նախարարը կարևորեց նաև սիրիահայ համայնքի միասնականությունն ու համայնքի հետ համակարգված աշխատանքը: